laion/Wikipedia-Exotic huggingface dataset:
আরিয়ানা টেলিভিশন নেটওয়ার্ক (আফগানিস্তান)

আরিয়ানা টেলিভিশন নেটওয়ার্ক (এটিএন) (ফার্সি/পশতু: آریانا) হলো একটি বেসরকারি টেলিভিশন নেটওয়ার্ক যার ভিত্তি হলো কাবুল, আফগানিস্তান৷ এই চ্যানেল চালু করা হয় আফগান-আমেরিকান এহাসান বায়াত দ্বারা (আফগান ওয়্যারলেস যোগাযোগ সংস্থাটির মালিক) ২০০৫ সালে এবং পরের বছর আন্তর্জাতিকভাবে সম্প্রচার শুরু করে।এটিএন আফগানিস্তানের শীর্ষস্থানীয় টেলিভিশন চ্যানেলগুলির মধ্যে একটি এবং এটি দেশের ৩৩ টি প্রদেশে পার্থিব কভারেজ রয়েছে।ইউরোপ এবং উত্তর আমেরিকার দর্শক হটবার্ড এবং গ্যালাক্সি ২৫ উপগ্রহের মাধ্যমে এটিএন এর প্রোগ্রামগুলি দেখতে পারে। চ্যানেলটি ২০০৫ সালের গ্রীষ্মে চালু হয়েছিল এবং ২০০৬ সালে আন্তর্জাতিকভাবে প্রচারিত হয়েছিল৷ ২০১৪ সালে এই চ্যানেলের একটি নতুন লোগো বানানো হয়েছিল। এটিএন-এর সামাজিক, সাংস্কৃতিক, রাজনৈতিক এবং বিনোদনমূলক প্রোগ্রাম রয়েছে যা বিশুদ্ধ আফগান সংস্কৃতি দেখানোর জন্য আলোকপাত করে৷কয়েকটি দীর্ঘ চলমান শোগুলির মধ্যে রয়েছে এন্টেখ-ই বিনেন্দাহ (দর্শকের পছন্দ, একটি সঙ্গীত অনুষ্ঠান), পারভনা-হ (বাটারফ্লাইস, একটি শিশুদের অনুষ্ঠান), সিনেমা, ওয়ার্জেশ (ক্রীড়া), সেতারাহে-ই রঙ্গিন (রঙিন তারা, একটি সংগীত শো) এবং বার্ষিক এটিএন পুরস্কার। আরও একটি অনুষ্ঠান এখানে লক্ষ্যনীয় তা হলো ৫৯-মিনিট ডুয়েল যা ২০১১ সাল থেকে হয়ে উঠেছে জনপ্রিয় একটি রান্নার অনুষ্ঠান৷ আরিয়ানা টেলিভিশন নেটওয়ার্কের অন্যান্য সম্প্রচার প্রোগ্রামগুলি হলোঃ মেহমানি ম্যান ইয়াদ ম্যান উজ-মার-উজ (উজবেক) বউয়-এ মাহ ডারমান টেছপেডিয়া শায়াত-এ- ১০ মুসাফির শভ-অ-যেন্দাগি মারে বেবাখশ (ডারি ত্রান্সলাতিওন অফ টুরকিশ দ্রামা বেনি আফফেত ) টপ ফাইভ, একটি সংগীত অনুষ্ঠান আরিনা দার নিম-এ রোয, একটি সাংস্কৃতিক অনুষ্ঠান৷ হাকিকাত (সত্য), একটি তদন্তকারী রাজনৈতিক অনুষ্ঠান খান্দা হায়-এ গির‍্যা ডার, একটি কৌতুক অনুষ্ঠান আফগানিস্তান অফিসিয়াল ওয়েবসাইট
ওয়াকিটকি

ওয়াকি-টকি হাতে-ব্যবহার্য দ্বিমুখী বেতার গ্রাহক/প্রেরণ যন্ত্র। এটি দ্বিতীয় বিশ্বযুদ্ধের সময় উন্নয়ন করা হয়েছিল। ১৯৩৪ এবং ১৯৪১ সালের মধ্যবর্তী সময়ে বেতার প্রকৌশলী আলফ্রেড জে. গ্রোস পূর্ববর্তী ওয়াকি-টকির প্রাথমিক প্রযুক্তি নিয়ে কাজ করেছিলেন। হেনরিক ম্যাগনাস্কির নেতৃত্বে ডোনাল্ড এল. হিংস এবং মোটোরোলার প্রকৌশলী দল কর্তৃক যুদ্ধের সময় এটির উন্নয়ন করা হয়েছিল। সাধারণত বর্তমানে ওয়াকি-টকির আকার ফোনের মত এবং এতে "পুশ টু টক" বোতাম আছে। ওয়াকি-টকি বিভিন্ন কারণে সেনাবাহিনীতে, অ্যামেচার রেডিও এবং ব্যক্তিগত ব্যবহারের জন্য ব্যবহৃত হয়। প্রথম ওয়াকি-টকি বেশ বড় ছিল, এটি পিঠে ব্যাকপ্যাক হিসাবে বহন করা আবশ্যক ছিল এবং সেটি মোটোরোলা এসসিআর-৩০০ নামে পরিচিত ছিল। এছাড়াও দ্বিতীয় বিশ্বযুদ্ধের সময় মোটোরোলা অন্যান্য ওয়াকি-টকি তৈরি করেছিল। ১৯৩৯ সালে যুদ্ধ শুরু হওয়া পর্যন্ত ওয়াকি-টকির ধারণাটিতে তেমন আগ্রহ দেখা যায়নি। কয়েক বছর পর মোটোরোলা দল সেগুলোর উন্নয়ন করেছে, যাতে সেনাবাহিনী সেগুলো ব্যবহার করতে পারে। এছাড়াও সেখানে যানবাহন এবং ট্যাঙ্ক সংস্করণ ছিল। ব্রিটিশ, জার্মান এবং আমেরিকানদের নিজস্ব সংস্করণ ছিল। এছাড়াও দ্বিতীয় বিশ্বযুদ্ধের সময় মোটোরোলা হাতে-ব্যবহার্য এএম এসসিআর-৫৩৬ বেতার যন্ত্র উৎপাদন করেছিল এবং এটিকে হ্যান্ডি-টকি বলা হয়েছিল। ওয়াকি-টকি ব্যাপকভাবে ব্যবহৃত হয় ব্যবসায়, পুলিশ বাহিনী, সেনাবাহিনী এবং বিনোদনসহ আরো অনেক ক্ষেত্রে। Donald L. Hings, inventor & telecommunications pioneer Walkie Talkie The history of the Walkie talkie Radio set SCR-300  – A War Department technical manual TM 11-242 [১] Wolinsky, Howard (২০০৩-০৯-২৫)। "Riding radio waves for 75 years, Motorola milestones"। Chicago Sun Times। Archived from the original on ৯ মে ২০১৩। সংগ্রহের তারিখ ২৩ মার্চ ২০১২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
চাকলা (প্রশাসনিক বিভাগ)

চাকলা ( ফারসি : چکلہ) মুঘল আমলের ভারতীয় উপমহাদেশের একটি জেলা পর্যায়ের প্রশাসনিক অঞ্চল বিভাগ পদ্ধতি। চাকলা পদ্ধতি কমপক্ষে বাংলা এবং অবধ প্রদেশে প্রচলিত ছিল। চাকলা একটি প্রদেশ, সুবাহের প্রধান প্রশাসনিক বিভাগ ছিল । এটি আরও পরগনায় ভাগ করা হয়েছিল; প্রতিটি পরগনা বেশ কয়েকটি গ্রাম নিয়ে গঠিত ছিল। সরকার (দেশ মহকুমা) শিরীন আখতার (২০১২)। "চাকলা ব্যবস্থা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Mukherjee, Rudrangshu (২০০২)। Awadh in Revolt 1857-1858। পৃষ্ঠা 2। আইএসবিএন 81 7824 027 0।
জোয়াকিম বাক্সলা

জোয়াকিম বাক্সলা একজন ভারতীয় রাজনীতিবিদ ছিলেন তিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি আলিপুরদুয়ার লোকসভা কেন্দ্র থেকে চারবার লোকসভা সদস্য হিসেবে নির্বাচিত হয়েছিলেন। জোয়াকিম বাক্সলা ১৯৫৫ সালের ১৬ জানুয়ারি জন্মগ্রহণ করেন। তার পিতার নাম জন আর্থার বাক্সলা ও মায়ের নাম মেরি আশ্রিতা বাক্সলা। জোয়াকিম কলকাতার সেন্ট জেভিয়ার্স কলেজ থেকে স্নাতক ডিগ্রি লাভ করেছেন। জোয়াকিম বাক্সলা বিপ্লবী সমাজতন্ত্রী দলের প্রার্থী হিসেবে টানা চারবার আলিপুরদুয়ার লোকসভা কেন্দ্র থেকে লোকসভা সদস্য হিসেবে নির্বাচিত হয়েছিলেন। পরবর্তীতে তিনি সর্বভারতীয় তৃণমূল কংগ্রেসে যোগ দিয়েছিলেন। জোয়াকিম বাক্সলা ১৯৮২ সালের ৩ জানুয়ারি মালতী বাক্সলার সাথে বিবাহবন্ধনে আবদ্ধ হয়েছিলেন। তাদের সংসারে এক পুত্র ও এক কন্যার জন্ম হয়েছিল। জোয়াকিম বাক্সলা ২০১৭ সালের ৬ মার্চ হায়দ্রাবাদে মৃত্যুবরণ করেন। "General Elections, 1996 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুন ২০১৪।  "General Elections, 1998 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুন ২০১৪।  "General Elections, 1999 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুন ২০১৪।  "General Elections, 2004 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জুন ২০১৪।  "Members Bioprofile"। www.loksabhaph.nic.in। সংগ্রহের তারিখ ৭ অক্টোবর ২০১৯।  "প্রয়াত জোয়াকিম"। আনন্দবাজার পত্রিকা। ৭ মার্চ ২০১৭। সংগ্রহের তারিখ ৭ অক্টোবর ২০১৯।  "চারবারের প্রাক্তন সাংসদ জোয়াকিম বাক্সলা প্রয়াত"। আজকাল। ৭ মার্চ ২০১৭। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।
দীপশিখা মেটি স্কুল

দীপশিখা মেটি স্কুল হল বাংলাদেশের একটি শিক্ষাপ্রতিষ্ঠান যেটি দিনাজপুর জেলার বিরল উপজেলার মঙ্গলপুর ইউনিয়নের রুদ্রপুর গ্রামে অবস্থিত। বিদ্যালয়টির ভবন আগা খান স্থাপত্য পুরস্কার ও কারি স্টোন নকশা পুরস্কার জিতেছে। বিরল উপজেলার রুদ্রাপুর গ্রামে কোন শিক্ষাপ্রতিষ্ঠান না থাকার দরুন ১৯৯৯ সালের ১ সেপ্টেম্বর একটি বিদ্যালয় গড়ে তোলে। বর্তমানে বিদ্যালয়টিতে শিশু থেকে দশম শ্রেণী পর্যন্ত পড়ানো হয়। ২০০৫ সালের সেপ্টেম্বর মাসে বিরল উপজেলার রুদ্রাপুর গ্রামে মেটির মাটির স্কুলঘর নির্মাণ শুরু হয়। জার্মানির "শান্তি" নামের এক দাতাসংস্থা একাজে অর্থায়ন করে। অস্ট্রিয়ার লিজ বিশ্ববিদ্যালয়ের শিক্ষার্থীরা দীপশিখা প্রকল্পের কর্মীরা ইমারতটি নির্মাণের সাথে যুক্ত ছিলেন। জার্মান স্থপতি অ্যানা হেরিঙ্গার ও এইকে রোওয়ার্গ এই ইমারতটির নকশা করেন। ইমারতটি নির্মাণে ব্যবহার করা হয়েছে মাটি, খড়, বালু ও বাঁশ, দড়ি, খড়, কাঠ, টিন, রড, ইট ও সিমেন্ট। মাটি ও খড় মেশানো কাদা দিয়ে তৈরি করা হয়েছে এর দেয়াল দেয়ালের ভিতের ওপর দেওয়া হয়েছে আর্দ্রতারোধক। ইমারতটির দেয়ালের প্লাস্টারে ব্যবহার করা হয়েছে মাটি ও বালু। মেঝের প্লাস্টারের জন্য পামওয়েল ও সাবানের পেস্ট ব্যবহার করা হয়েছে। ইমারতটিতে বাইরে থেকে প্লাস্টার করা হয় নি। ইমারতটির ৯ ফুট উচ্চতার ওপরে প্রথম তলায় ছাদ হিসেবে বাঁশ বিছিয়ে ও বাঁশের চাটাই দিয়ে মাটির আবরণ দেওয়া হয়েছে। ১০ ফুট উচ্চতার ওপরে দোতলার ছাদে বাঁশের সাথে কাঠ ব্যবহার করা হয়েছে। ওপরে বৃষ্টির পানি প্রতিরোধ করার জন্য দেওয়া হয়েছে টিন। কোথাও ইট ব্যবহার করা না হলেও ঘরের কাঠামো হিসেবে ইট ব্যবহার করা হয়েছে। ইমারতটি নির্মাণে জার্মানি ও অস্ট্রিয়ার ১০ জন শিক্ষার্থীর সাথে ১৯ জন স্থানীয় শ্রমিক যুক্ত ছিলেন। শিক্ষাপ্রতিষ্ঠানটির ভবন মাটির তৈরি একটি দোতলা ভবন যার আয়তন ৮,০০০ বর্গফুট। ভবনটি নির্মাণে ব্যয় হয়েছে ১৭ লাখ টাকা। ২০০৮ সালে ইমারতটি আগা খান স্থাপত্য পুরস্কার জিতেছিল। এছাড়া, আনা হেরিংগার ২০০৯ সালে ইমারতটি নকশা করার জন্য কারি স্টোন নকশা পুরস্কারে ভূষিত হন। "মাটি ও বাঁশের তৈরি দোতলা স্কুল"। বাংলানিউজ২৪.কম। ২০ এপ্রিল ২০১৭। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  "দীপশিখা মেটি স্কুল"। বাংলাদেশ জাতীয় তথ্য বাতায়ন। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  "Nine projects receive 2007 Aga Khan Award for Architecture" ওয়েব্যাক মেশিনে আর্কাইভকৃত ৩ মার্চ ২০১৬ তারিখে, Aga Khan Development Network. Retrieved 12 March 2012. 2009 Curry Stone Design Prize ওয়েব্যাক মেশিনে আর্কাইভকৃত ৬ অক্টোবর ২০১৩ তারিখে, Retrieved 13 March 2012. উইকিমিডিয়া কমন্সে দীপশিখা মেটি স্কুল সংক্রান্ত মিডিয়া রয়েছে।
খবিরুদ্দিন আহমেদ

খবিরুদ্দিন আহমেদ (১৮৭০ - মার্চ ১৯৩৯) একজন আইনজীবী, রাজনীতিবিদ এবং ব্রিটিশ ভারতের কেন্দ্রীয় আইনসভার সদস্য ছিলেন। তিনি সর্বভারতীয় স্বাধীন ডেমোক্র্যাটিক পার্টির প্রতিষ্ঠাতা সদস্য ছিলেন, এবং পরে তিনি সর্বভারতীয় মুসলিম লীগের নেতা হন। তিনি ইতিহাসে কবীরউদ্দিন, কবিরউদ্দিন বা কে আহমেদ নামেও পরিচিত ছিলেন। বাংলাদেশের রাজশাহীর চাপাই নবাবগঞ্জের বিশ্বনাথপুর গ্রামে জন্মগ্রহণকারী খবিরউদ্দিন কেমব্রিজ বিশ্ববিদ্যালয়ে ভর্তি হন এবং লন্ডনের গ্রেজ ইন- এ ব্যারিস্টার হিসাবে প্রশিক্ষণ নেন। ব্রিটিশ ভারতে ফিরে এসে তিনি কলকাতা হাইকোর্টে নাম লেখেন এবং ব্রিটিশ ভারতীয় জাতীয় রাজনীতিতে আগ্রহী হন। এছাড়াও, নয়াদিল্লিতে প্রতিষ্ঠিত হওয়ার সময় তিনি ভারতের ফেডারেল কোর্টে আইন অনুশীলন করেছিলেন। খবিরউদ্দিন ১৯৩৯ সালের মার্চ মাসে নয়াদিল্লিতে মারা যান। তিনি জীবনের শেষ দিন পর্যন্ত কেন্দ্রীয় আইনসভার সদস্য ছিলেন। Legislative Assembly Debates, Simla Feb 3 1921, p800-810 Legislative Assembly Debates, Vol III, Part I, p570, Government Central Press, 1922 "A New Party for Assembly"। The Indian Express। ২১ সেপ্টেম্বর ১৯৩৬।  Major Elections, 1920–45, Schwartzberg Atlas, p222 John Venn and J. A. Venn, The Book of Matriculations and Degrees 1901-1912, the University of Cambridge, 2015 "Archive of The Honorable Society of Gray's Inn"। ২৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  Legislative Assembly Debate, Vol 6, 1936, p334, New Delhi Khabeeruddin family pleads for preservation of history The Indian Annual Register, Vol 1, 1939, pp84, Gian Publishing House
জালালুদ্দীন মহল্লী

জালালুদ্দীন মহল্লী ( আরবি : ﺟﻼﻝ ﺍﻟﺪﯾﻦ ﺍﻟﻤﺤﻠﯽ ইংরেজি : Jalaluddin Al-Mahalli) ছিলেন একজন মুহাদ্দিস , মুফাসসির ও ফকিহ । তিনি ছিলেন আল্লামা জালালুদ্দীন সুয়ুতী-এর ওস্তাদ । বিখ্যাত তাফসির গ্রন্থ আল জালালাইন-এর দ্বিতীয়ার্ধের লেখক । তার নাম মুহাম্মদ ; উপাধি জালালুদ্দীন । পিতার নাম আহমদ দাদার নাম মুহাম্মদ । তিনি তার উপাধি 'জালালুদ্দীন' নামেই সর্বাধিক প্রসিদ্ধি লাভ করেন । আর নামের শেষে মহল্লী বলা হয় এজন্যে যে, মহল্লা কুবরা হল একটি সুপ্রসিদ্ধ শহরের নাম । যা পশ্চিম মিশরে অবস্থিত । মহল্লা কুবরা'র সাথে সম্পর্কিত করে তাকে মহল্লী বলা হয় : আল্লামা জালালুদ্দীন মহল্লী । আল্লামা জালালুদ্দীন মহল্লীর বংশ পরিক্রমা হল : মুহাম্মদ ইবনে আহমদ ইবনে মুহাম্মদ ইবনে ইবরাহীম ইবনে আহমদ ইবনে হাশিম ইবনে শিহাব ইবনে কামাল আল আনসারী মহল্লী । আল্লামা জালালুদ্দীন মহল্লী ৭৯১ হিজরি ; ২৩ সেপ্টেম্বর ১৩৮৯ খ্রিষ্টাব্দ । মিশরের কায়রোতে জন্ম গ্রহণ করেন । আল্লামা জালালুদ্দীন মহল্লী (রহ) কুরআন মজিদ হিফজ (প্রথম থেকে শেষ পর্যন্ত মুখস্থ) করেন ।এরপর সে সময়ের রীতি অনুসারে ইসলামি শিক্ষার বিভিন্ন বিষয় সম্পর্কে তিনি আলাদা আলাদা শিক্ষকের নিকট শিক্ষা গ্রহণ করেন । তিনি বাইজুরী (রহ) ও জালাল বালকিয়ানী (রহ) এর নিকট উছুলে ফিকহ অধ্যয়ন করেন । ঈয ইবনে জামআহ (রহ) এর কাছে তিনি 'ইলমে উছুল' শিক্ষা গ্রহণ করেন । 'ইলমে নাহব' তথা আরবি ব্যাকরণ অধ্যয়ন করেন আল্লামা শিহাব আজমী ও আল্লামা শামস শাতকুনীর নিকট । ইলমে ফরায়েজ , গণিত শাস্ত্র , মানতেক,, ইলমে মা'আনী,, ইলমে বয়ান ও ইলমে উরুজ প্রভৃতি বিষয়ে তিনি শিক্ষা অর্জন করেন আল্লামা নাসির উদ্দীন ইবনে আনাস মিশরী হানাফী (রহ) এর নিকট থেকে । তিনি অসংখ্য গ্রন্থ প্রনয়ণ করেন । এর মধ্যে উল্লেখযোগ্য হল : তাফসির আল জালালাইন : এই বিখ্যাত গ্রন্থটির অর্ধেক তার রচিত । বাকি অর্ধেকটা তার মৃত্যুর পর তারই ছাত্র আল্লামা জালালুদ্দীন সুয়ুতী সম্পন্ন করেন । জমউল জাওয়ামে মিনহাজে ফারয়ী কানজুর রাগেবিন আল বাদরুত তালে'ই ফি হাল্লে জামউল জাওয়ামে'ই : এটা উছুলে ফিকহ সম্পর্কিত । শারহুল বিরকাত  : এটাও উছুল সম্পর্কে লেখা । আল আনওয়ারুল মাজিইয়া : এটি 'বুরদা'র একটি সংক্ষিপ্ত শরাহ বা ব্যখ্যাগ্রন্থ । আল কাওলুল মাজিদ ফিন নাইলিস সাঈদ । তিনি ৮৬৪ হিজরির ১৫ রমজান মৃত্যুবরণ করেন । কায়রোতেই তার পারিবারিক গোরস্তানে তাকে দাফন করা হয় । আল্লামা জালালুদ্দীন সুয়ুতী তাফসির আল জালালাইন হায়াতুল মুছান্নিফীন : মাওলানা মুহাম্মদ হাবীবুর রহমান, শায়খুল হাদীস, মাদ্রাসা দারুর রাশাদ, মীরপুর , পল্লবী , ঢাকা । - আল কাউসার প্রকাশনী , ৫০ বাংলাবাজার, ঢাকা । الاعلام، خیرالدین زرکلی যাফরুল মুহাসসিলীন : মাওলানা হানীফ গাংগুহী ।
নিক অ্যাডামস (চরিত্র)

নিকোলাস অ্যাডামস হল একটি কাল্পনিক চরিত্র। এটি মার্কিন লেখক আর্নেস্ট হেমিংওয়ের ১৯২০-এর দশক ও ১৯৩০-এর দশকে রচিত দুই ডজন ছোটগল্প ও উপন্যাসিকার প্রধান কেন্দ্রীয় চরিত্র। অ্যাডামস চরিত্রটি প্রথম বিশ্বযুদ্ধে রেডক্রসের অ্যাম্বুলেন্স কর্পসের হয়ে উত্তর মিশিগানে গ্রীষ্মকালের কাটানো হেমিংওয়ের নিজস্ব অভিজ্ঞতা থেকে অনুপ্রাণিত। নিক অ্যাডামস চরিত্রটি প্রথম দেখা যায় ১৯২৫ সালে প্রকাশিত ইন আওয়ার টাইম ছোটগল্প সংকলনে। এই সংকলনের প্রথম গল্প "ইন্ডিয়ান ক্যাম্প"-এ কিশোর অ্যাডামস প্রথম আবির্ভূত হয়। প্রায় সবকয়টি গল্প পরবর্তী কালে হেমিংওয়ের মৃত্যুর পর ১৯৭২ সালের দ্য নিক অ্যাডামস স্টোরিজ সংকলনে প্রকাশিত হয়। সেগুলোর বেশিরভাগই হল শুরু ও কৈশোরের গল্প। সর্বোপরি দ্য নিক অ্যাডামস স্টোরিজ-এ ধাপে ধাপে সংযুক্ত পর্বে একজন কিশোরের বয়োপ্রাপ্ত হওয়ার গল্প। গল্পগুলো নিকের জীবনের প্রধানতম সময় নিয়ে একত্রিত করা হয়েছে। "থ্রি শটস" "ইন্ডিয়ান ক্যাম্প" "দ্য ডক্টর অ্যান্ড দ্য ডক্টরস ওয়াইফ" "টেন ইন্ডিয়ান্স" "দি ইন্ডিয়ান্স মুভড অ্যাওয়ে" "দ্য লাইট অব দ্য ওয়ার্ল্ড" "দ্য ব্যাটলার" "দ্য কিলার্স" "দ্য লাস্ট গুড কান্ট্রি" "ক্রসিং দ্য মিসিসিপি" "নাইট বিফোর ব্যাটল" "নিক স্যাট অ্যাগেইনস্ট দ্য ওয়াল ..." "নাউ আই লে মি" "আ ওয়ে ইউ উইল নেভার বি" "ইন অ্যানাদার কান্ট্রি" "বিগ টু-হার্টেড রিভার" "দি এন্ড অব সামথিং" "দ্য থ্রি-ডে ব্লো" "সামার পিপল" "ওয়েডিং ডে" "অন রাইটিং" "অ্যান আলপাইন আইডিল" "ক্রস-কান্ট্রি স্নো" "ফাদার্স অ্যান্ড সন্স" লিংম্যান, রিচার্ড আর. (২৫ এপ্রিল ১৯৭২)। "More Posthumous Hemingway"। দ্য নিউ ইয়র্ক টাইমস। সংগ্রহের তারিখ ৭ অক্টোবর ২০১৯।
দ্য নিক অ্যাডামস স্টোরিজ

দ্য নিক অ্যাডামস স্টোরিজ হল আর্নেস্ট হেমিংওয়ে রচিত ছোটগল্পের সংকলন। এটি হেমিংওয়ের মৃত্যুর এক দশক পর ১৯৭২ সালে প্রকাশিত হয়। এই সংকলনে সবগুলো গল্পের প্রধান চরিত্র নিক অ্যাডামস, যে গল্পগুলো হেমিংওয়ে জীবদ্দশায় বিভিন্ন ছোটগল্প সংকলনের প্রকাশিত হয়েছিল। দ্য নিক অ্যাডামস স্টোরিজ সংকলনে ২৪টি গল্প ও স্কেচ অন্তর্ভুক্ত করা হয়, তন্মধ্যে আটটি পূর্বে প্রকাশিত হয়নি। হেমিংওয়ের কয়েকটি প্রারম্ভিক কর্ম, তথা "ইন্ডিয়ান ক্যাম্প" ও "বিগ টু-হার্টেড রিভার" এই সংকলনে অন্তর্ভুক্ত ছিল। "থ্রি শটস" "ইন্ডিয়ান ক্যাম্প" "দ্য ডক্টর অ্যান্ড দ্য ডক্টরস ওয়াইফ" "টেন ইন্ডিয়ান্স" "দি ইন্ডিয়ান্স মুভড অ্যাওয়ে" "দ্য লাইট অব দ্য ওয়ার্ল্ড" "দ্য ব্যাটলার" "দ্য কিলার্স" "দ্য লাস্ট গুড কান্ট্রি" "ক্রসিং দ্য মিসিসিপি" "নাইট বিফোর ব্যাটল" "নিক স্যাট অ্যাগেইনস্ট দ্য ওয়াল ..." "নাউ আই লে মি" "আ ওয়ে ইউ উইল নেভার বি" "ইন অ্যানাদার কান্ট্রি" "বিগ টু-হার্টেড রিভার" "দি এন্ড অব সামথিং" "দ্য থ্রি-ডে ব্লো" "সামার পিপল" "ওয়েডিং ডে" "অন রাইটিং" "অ্যান আলপাইন আইডিল" "ক্রস-কান্ট্রি স্নো" "ফাদার্স অ্যান্ড সন্স" তার অন্যান্য মরণোত্তর কর্মের মত দ্য নিক অ্যাডামস স্টোরিজ-এ কিছু পুনর্বিন্যস্তকরণ করা হয় ও সম্পাদনা করা হয়, যেমনটা তিনি কখনো চাননি। দ্য নিউ ইয়র্ক টাইমস-এর একজন পর্যালোচক "থ্রি শটস" গল্প সম্পর্কে বলেন, এই অংশটি হেমিংওয়ে মূলত ১৯২৫ সালে ইন আওয়ার টাইম সংকলনে প্রথম প্রকাশিত "ইন্ডিয়ান ক্যাম্প থেকে বাদ দিয়েছিলেন। লিংম্যান, রিচার্ড আর. (২৫ এপ্রিল ১৯৭২)। "More Posthumous Hemingway"। দ্য নিউ ইয়র্ক টাইমস। সংগ্রহের তারিখ ৭ অক্টোবর ২০১৯।  জোন্স, নিকোলেত (৩ জুলাই ২০০৯)। "Fame beyond the grave"। দ্য ডেইলি টেলিগ্রাফ। সংগ্রহের তারিখ ৭ অক্টোবর ২০১৯।
বিন্ডি ইরভিন

বিন্ডি স্যু ইরভিন (জন্ম: ২৪ জুলাই ১৯৯৮) একজন অস্ট্রেলিয়ান টেলিভিশন ব্যক্তিত্ব এবং রক্ষণশীলতাবাদী। তিনি ৯ বছর বয়সে বিন্ডি দ্য জঙ্গল গার্ল নামে একটি শিশুদের বন্যজীবনের ডকুমেন্টারি টিভি সিরিজ করেছিলেন । তিনি অভিনয়, গান, নাচ, র‌্যাপিং, গেম শো আয়োজনের সাথেও জড়িত ছিলেন এবং দুটি ফিটনেস নির্দেশনামূলক ডিভিডি তৈরি করেন। তিনি তারকার সাথে নৃত্য (যুক্তরাষ্ট্র) ২১তম মৌসুমে জয়ের জন্যও পরিচিত। "The Irwin Family"। CrocodileHunter.com। ৪ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০০১।  CNN, Lisa Respers France (২৫ জুলাই ২০১৯)। "Bindi Irwin gets engaged"। CNN। সংগ্রহের তারিখ ২৫ জুলাই ২০১৯।  "Bindi Irwin all grown up, getting married"। 7NEWS.com.au (ইংরেজি ভাষায়)। ২৪ জুলাই ২০১৯।  Faragalli, Samantha (২২ সেপ্টেম্বর ২০১৭)। "Are Bindi Irwin and Her Family Moving to the US?"। Closer Weekly। ১৩ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৭।
আয়মা রসুলপুর ইউনিয়ন

আয়মারসুলপুর ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন। শিক্ষার হার : শিক্ষা প্রতিষ্ঠান রাজশাহী বিভাগ জয়পুরহাট জেলা "আয়মারসুলপুর ইউনিয়ন"। বাংলাদেশ জাতীয় তথ্য বাতায়ন। ১৬ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০২০।  "পাঁচবিবি উপজেলা"। বাংলাপিডিয়া। ২৯ জানুয়ারি ২০১৫। সংগ্রহের তারিখ ১৯ এপ্রিল ২০২০।
উপকূলীয় ভূগোল

উপকূলীয় ভূগোল হলো সমুদ্র ও স্থলভাগের মধ্যবর্তী ক্রমাগত পরিবর্তনী অঞ্চল সম্পর্কিত অধ্যয়ন, যা উপকূলের প্রাকৃতিক ভূগোল (অর্থ্যাত উপকূলীয় ভূমিরূপবিদ্যা, ভূতত্ত্ব এবং সমুদ্রবিদ্যা) এবং মানব ভূগোল (সমাজবিজ্ঞান এবং ইতিহাস) উভয়কে একত্রিত করে। এটি উপকূলীয় বিচূর্ণীভবন প্রক্রিয়া, বিশেষতঃ তরঙ্গের কার্য, পলিক চলন এবং আবহাওয়া এবং উপকূলের সাথে মানুষ কীভাবে মিথস্ক্রিয়া ঘটায় সেগুলি নিয়ে আলোচনা করে। বিভিন্ন শক্তির তরঙ্গগুলি, যেগুলি নিয়মিতভাবে উপকূলরেখায় আঘাত করে প্রবাহিত হয় তা'ই উপকূলরেখার প্রাথমিক সঞ্চালক এবং আকৃতিদান কারী। এই প্রক্রিয়াটির সহজ সংগঠন সত্ত্বেও, তরঙ্গ এবং শৈলগুলির মধ্যে যে পার্থক্য রয়েছে তার জন্যে এই আঘাতের ফলে বিভিন্ন আকার ধারণ করে। উপকূলের বাতাস সমুদ্র সৈকতের "উপর" দিয়ে বয়ে যায়, বালি বহন করে নিয়ে চলে এবং সমুদ্র সৈকতের উপর বয়ে নিয়ে বালির স্তুপ (বালীয়াড়ি) তৈরি করে। বৃষ্টিপাত উপকূলে আঘাত হানে এবং শিলাকে ধৌত করে এবং বিচূর্ণীত উপাদানসমূহকে উপকূল রেখায় বহন করে সৈকত গঠনে সহায়তা করে। বিশেষতঃ গ্রীষ্মমণ্ডলীয় অঞ্চলে, উদ্ভিদ এবং প্রাণীগুলি কেবল শিলার বিচূর্ণীভবনের উপর প্রভাব ফেলে না, বরং তারা নিজেরাও পলির একটি উত্‌স। অনেক প্রাণীর খোলস এবং কঙ্কালগুলি ক্যালসিয়াম কার্বোনেটে গঠিত হয় এবং যখন এটি ভেঙে যায় তখন তা পলল, চুনাপাথর এবং কাদামাটি গঠন করে। সৈকতে মূল প্রাকৃতিক বিচূর্ণীভবন প্রক্রিয়া হলো লবণ-স্ফটিক বৃদ্ধি করা। বাতাস শিলাগুলিতে লবণের বিন্দু বহন করে, যেখানে এটি শিলাগুলির মধ্যস্থ ছোট ছোট ছিদ্র এবং ফাটলগুলিতে শোষিত হয়। সেখানে জল বাষ্পীভূত হয় এবং লবণ স্ফটিক সৃষ্টি করে, এর ফলে শিলার উপর চাপ তৈরি হয় এবং প্রায়শই পাথরটি ভেঙে যায়। কিছু সৈকতে ক্যালসিয়াম কার্বোনেট অন্যান্য পললগুলিকে এক সাথে যুক্ত করে সৈকত-শিলা তৈরি করতে এবং উষ্ণ অঞ্চলে বালিয়াড়ি-শিলা তৈরি করতে সহায়ক হয়। বায়ুর ক্ষয়ও ক্ষয়কার্যের একটি রূপ, ধুলো এবং বালি বাতাসের দ্বারা চারপাশে বাহিত হয় এবং আস্তে আস্তে শিলার উপর দিয়ে প্রবাহের ফলে গাত্রর গড়ন নষ্ট করে, এটি সমুদ্রের মধ্যে লবণ এবং বালু যেভাবে পাথরের উপরে দিয়ে ধুয়ে নিয়ে যায় ঠিক একইভাবে সংগঠিত হয়। জলবায়ু পরিবর্তনের কারণে পৃথিবীতে সমুদ্রের স্তর নিয়মিতভাবে বৃদ্ধি এবং হ্রাস পেয়ে থাকে। শীতকালীন সময়ে পৃথিবীর বেশির ভাগ জল হিমবাহগুলিতে বরফ হিসাবে সঞ্চিত থাকে, বিপরীতে উষ্ণ সময়কালে এটি বিগলিত হয়ে ছড়িয়ে পড়ে এবং সমুদ্রের স্তর আরও অধিক পরিমাণ ভূমিকে আচ্ছাদিত করে। সমুদ্রের স্তর বর্তমানে বেশ উচ্চ, যদিও মাত্র ১৮,০০০ বছর পূর্বের প্লাইস্টোসিন বরফের যুগে এগুলি বেশ কম ছিল। ভবিষ্যতে বৈশ্বয়িক উষ্ণায়নের ফলে আরও উত্থান হতে পারে, যা উপকূলীয় শহরগুলির জন্য বর্তমানে ঝুঁকি হিসাবে উপস্থাপিত হয়েছে কারণ এদের বেশিরভাগই কেবল ক্ষুদ একটি উত্থানেই প্লাবিত হয়ে পড়বে। উপকূল যদি হঠাৎ দিক পরিবর্তন করে, বিশেষত মোহনার সন্নিকটে, বাঁধ তৈরি হওয়ার সম্ভাবনা থাকে। দীর্ঘ তীরে সৈকত বরাবর পলকে সঞ্চিত হতে ধাক্কা দেয় কিন্তু যখন এটি চিত্রের মতো একটি মোড়ে পৌঁছায়, দীর্ঘ তীরের প্রবাহটি সর্বদা সহজেই এটির সাথে একই গতিতে ঘুরে যায় না, বিশেষত কোনও মোহনার কাছাকাছি যেখানে কোনও নদী থেকে প্রবাহ উপকূল থেকে দূরে পললকে ঠেলে দিতে পারে। উপকূলীয় ক্ষয়; সৈকত বিবর্তন; বালুর স্তুপের স্থিতিশীলতা। Codrington, Stephen. Planet Geography, 3rd Edition, 2006, Chapter 8 Glossary of terms used in coastal geography Coastal science terms and definitions টেমপ্লেট:Physical geography topics টেমপ্লেট:Coastal geography টেমপ্লেট:Physical oceanography
বগুড়া-৬ উপনির্বাচন, ২০১৯

জাতীয় সংসদের নির্বাচনী এলাকা বগুড়া-৬ আসনে উপনির্বাচন ২০১৯ সালের ২৪ জুন অনুষ্ঠিত হয়। নির্বাচনে বাংলাদেশ জাতীয়তাবাদী দলের জিএম সিরাজ বিজয়ী হয়। বাংলাদেশ আওয়ামী লীগের এস‌এম টি নিকেতা দ্বিতীয় স্থান অর্জন করে। এ আসনের নির্বাচিত সংসদ সদস্য মির্জা ফখরুল ইসলাম আলমগীর ২০১৮ সালে নির্বাচনে নির্বাচিত হলেও শপথ গ্রহণ না করায় আসনটি শূন্য হয়। ‌ ২০১৮ সালের ৩০ অক্টোবর অনুষ্ঠিত একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দলের মহাসচিব মির্জা ফখরুল ইসলাম আলমগীর অংশগ্রহণ করে এবং ২ লাখ ৭ হাজার ২৫ ভোট পেয়ে বিজয়ী হয়। একাদশ জাতীয় সংসদ সদস্যগন ৩ জানুয়ারি শপথ নিলেও ঐক্যফ্রন্টের প্রার্থীরা শপথ নেয় নি। তারা পরবর্তীতে শপথ নেয়। মির্জা ফখরুল ইসলাম আলমগীর বাদে জাতীয়তাবাদী দলের সংসদ সদস্যরা ২৯ এপ্রিল ২০১৯ তারিখে শপথ নেয়। ফখরুল শপথ নিবেন না বলে জানান। নির্ধারিত সময়ের মধ্যে শপথ না নেওয়ায় ৩০ এপ্রিল সংসদ সচিবালয় আসনটিকে শুন্য ঘোষণা করে গেজেট প্রকাশ করে। ৮ মে শুন্য আসনে উপনির্বাচনের জন্য নির্বাচন কমিশন তফসিল ঘোষণা করে। তফসিলে, ২৩ মে মনোনয়নপত্র দাখিলের শেষদিন, ২৭ মে মনোনয়নপত্র বাছাই, ৩ জুন পর্যন্ত প্রার্থিতা প্রত্যাহার করা যাবে এবং ২৪ জুন ভোট গ্রহণের দিন ধার্য করা হয়। উপনির্বাচনে ১১ প্রার্থী মনোনয়নপত্র দাখিল করে। মনোনয়নপত্র বাছাইয়ে ৩ জনের মনোনয়নপত্র বাতিল হয় এবং ৮ জনের মনোনয়নপত্র বৈধ হয়। পরবর্তীতে বিএনপির রেজাউল করিম বাদশা প্রার্থীতা প্রত্যাহার করে নেয়। স্বতন্ত্র প্রার্থী সৈয়দ কবির আহমেদ মিঠু ২০ জুন সরে দাঁড়ানোর ঘোষণা দেয়। জিএম সিরাজ, বাংলাদেশ জাতীয়তাবাদী দলের রাজনীতির সাথে জড়িত। তিনি বিএনপির বগুড়া জেলা কমিটির আহ্বায়ক। তিনি ২৯ মে চুড়ান্তভাবে দলীয় মনোনয়ন পান। ২৪ জুন ২০১৯ সালে বগুড়া-৬ আসনের উপনির্বাচন অনুষ্ঠিত হয়। সেদিন সকাল ৯টা থেকে বিকাল ৫টা পর্যন্ত ইভিএমের মাধ্যমে একযোগে ১৪১টি ভোটকেন্দ্রে ভোট নেওয়া হয়। একাদশ জাতীয় সংসদ সদস্যদের তালিকা একাদশ জাতীয় সংসদ রংপুর-৩ উপনির্বাচন, ২০১৯ "শপথ নিলেন বিএনপির ৪ এমপি"। মানব জমিন। সংগ্রহের তারিখ ৯ অক্টোবর ২০১৯। [স্থায়ীভাবে অকার্যকর সংযোগ] "বগুড়া-৬ আসনে উপনির্বাচন ২৪ জুন"। বাংলা ট্রিবিউন। ৮ মে ২০১৯। ৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৯।  "বগুড়া-৬ উপনির্বাচন: বিএনপির দুই প্রার্থীসহ ৮ জনের মনোনয়নপত্র বৈধ"। বাংলাদেশ প্রতিদিন। সংগ্রহের তারিখ ২০১৯-১০-০৯।  "বগুড়া-৬ উপনির্বাচন: বিএনপির মনোনয়ন পেলেন সিরাজ"। সংগ্রহের তারিখ ২০১৯-১০-০৯।  "বগুড়া সদর আসনের উপ-নির্বাচনে বিএনপির সিরাজ বিজয়ী"। দৈনিক সংগ্রাম। সংগ্রহের তারিখ ২০১৯-১০-০৯। [স্থায়ীভাবে অকার্যকর সংযোগ] "বগুড়া-৬ আসনে চলছে ভোটগ্রহণ, ভোটার উপস্থিতি কম"। নয়া দিগন্ত। সংগ্রহের তারিখ ২০১৯-১০-০৯।  "উপ-নির্বাচন বগুড়া-৬: বেসরকারি ভাবে বিএনপি প্রার্থী সিরাজ নির্বাচিত"। দৈনিক ইত্তেফাক। ২০১৯-১০-০৯ তারিখে মূল থেকে আর্কাইভ করা। সংগ্রহের তারিখ ২০১৯-১০-০৯।
জাতীয় বক্ষব্যাধি ইনস্টিটিউট ও হাসপাতাল

জাতীয় বক্ষব্যাধি ইনস্টিটিউট ও হাসপাতাল (এনআইডিসিএইচ) একটি রাষ্ট্র সমর্থিত গবেষণা প্রতিষ্ঠান এবং হাসপাতাল যা ঢাকার মহাখালী তে অবস্থিত। এটি ১৯৫৫ সালে টিবি হাসপাতাল হিসাবে প্রতিষ্ঠিত হয়েছিল। ১৯৬২ সালে এটি জাতীয় বক্ষব্যাধি ইনস্টিটিউট হিসাবে উন্নীত হয়। , মেডিসিন (এমডি,চেস্ট ডিজিজেস), এফসিপিএস, এবং এছাড়াও স্নাতক শিক্ষার প্রতিষ্ঠান যক্ষ্মা ডিপ্লোমা ছাত্রদের এবং বক্ষব্যাধি (DTCD) জন্য স্নাতকোত্তর প্রশিক্ষণ প্রদান করে যক্ষ্মা বিভিন্ন মেডিকেল কলেজ ছাত্রদের জন্য। যক্ষ্মা এবং বুকের রোগের জন্য রোগ নির্ণয় ও চিকিৎসার সুবিধা প্রদান ডিটিসিডি, এমডি (চেস্ট), এমএস ( থোরাসিক সার্জারি ), এফসিপিএস (পালমোনারি), এফসিপিএস (থোরাসিক সার্জারি) জন্য স্নাতকোত্তর কোর্স এবং প্রশিক্ষণ সুবিধা পরিচালনা করা। বক্ষব্যাধি বিশেষজ্ঞ, নার্স, চিকিৎসা প্রযুক্তিবিদ এবং মাঠকর্মীদের জন্য বিশেষ প্রশিক্ষণের সুবিধা প্রদান করা। বুকের রোগের ক্ষেত্রে গবেষণা কার্যক্রম পরিচালনা করা। বুকের রোগের শল্য চিকিৎসা সরবরাহ করা। এভিয়ান ইনফ্লুয়েঞ্জা, মহামারী এইচ 1 এন 1, কোভিড এর পরিচালনা ও সমন্বয় সাধনের জন্য। ইনস্টিটিউটের বিভাগসমূহ: শ্বসন ওষুধ বিভাগ থোরাসিক সার্জারি বিভাগ রেডিওলজি এবং ইমেজিং বিভাগ প্যাথলজি ও মাইক্রোবায়োলজি বিভাগ বায়োকেমিস্ট্রি বিভাগ ট্রান্সফিউশন মেডিসিন বিভাগ শারীরিক ওষুধ ও পুনর্বাসন বিভাগ জাতীয় যক্ষ্মা রেফারেন্স ল্যাবরেটরি (এনটিআরএল) হাসপাতালের নিবিড় পরিচর্যা ইউনিটটি সার্বক্ষণিক ভাবে সচল আছে "Warehouse in Mohakhali catches fire"। bdnews24.com। সংগ্রহের তারিখ ২০১৭-০৪-১৫।  "ICU facilities scanty"। The Daily Star (ইংরেজি ভাষায়)। ২০১৫-০৯-১৬। সংগ্রহের তারিখ ২০১৭-০৪-১৫।  "Innocent faces cop brutality"। The Daily Star (ইংরেজি ভাষায়)। ২০১৪-১০-০৩। সংগ্রহের তারিখ ২০১৭-০৪-১৫।